钦定古今图书集成/理学汇编/学行典/第063卷 > 《励志赋》徐几
## 钦定古今图书集成/理学汇编/学行典/第063卷 > 《励志赋》徐几

“予幼负此奇志兮，思世俗之所难。薄荣名而不顾兮，
将遗斯世之治安。惟任重而道远兮，惧吾力之已殚。
虽委绝而犹不悔兮，誓将历乎险艰。彼小人之无知
兮，方笑予行之迍邅。虽一二之同志兮，亦仅以文学
而相怜。仲尼甘于旅寓兮，聘列国而拳拳。禹暨稷之
辛勤兮，哀夫人之瘠捐。吾诚不及古之人兮，谅天命”
之可怀。负衣冠而不力兮，又何取乎三才？步中正以
为轨兮，服仁义以为辀。审孜孜以无倦兮，俟吾死而
焉求？饥吾饮乎水泉兮，困吾枕乎荆棘。指苍天以为
正兮，予匪计乎朝夕。